Αντρέι Τσεμέρκιν

Ο Αντρέι Ιβάνοβιτς Τσεμέρκιν (ρωσικά: Андрей Иванович Чемеркин, (17 Φεβρουαρίου 1972 - 12 Σεπτεμβρίου 2025) ήταν Ρώσος αρσιβαρίστας, χρυσός Ολυμπιονίκης στην κατηγορία των υπερβαρέων βαρών το 1996 στην Ατλάντα και χάλκινος το 2000. Επίσης ήταν μέλος του Hall of Fame της Διεθνούς Ομοσπονδίας Άρσης Βαρών.

 Βιογραφία 

Όταν γεννήθηκε το βάρος του ήταν 5,7 κιλά και αντίστοιχο είχαν και τα δύο αδέρφια του.
Άρχισε να ενδιαφέρεται για το ποδόσφαιρο και, για να αποκτήσει δύναμη, άρχισε να επισκέπτεται το γυμναστήριο με εξοπλισμό της άρσης βαρών. Έτσι, ξεκίνησε την άρση βαρών σε ηλικία 14 ετών.

Η πρώτη του επιτυχία στην κατηγορία των ανδρών ήταν στο Ευρωπαϊκό Πρωτάθλημα Άρσης Βαρών του 1993, όπου κατετάγη δεύτερος με επίδοση στο σύνολο 425 κιλά. Το 1995 ήταν πρωταθλητής κόσμου για πρώτη φορά με επίδοση 442,5 κιλά.
Στους Ολυμπιακούς Αγώνες του 1996 στην Ατλάντα, ο Τσεμέρκιν ήταν ο κύριος διεκδικητής για το χρυσό μετάλλιο στην κατηγορία των +108 κιλών. Ο Γερμανός αρσιβαρίστας Ρόνι Βέλερ ανύψωσε 255 κιλά στην τρίτη του προσπάθεια στο ζετέ, που ήταν ενάμιση κιλό υψηλότερο από το παγκόσμιο ρεκόρ του Τσεμέρκιν, χρειάστηκε να σηκώσει βάρος 260 κιλών στην τελευταία του προσπάθεια έχοντας υστερήσει στο αρασέ (197,5 κιλά) καταρρίπτοντας το παγκόσμιο ρεκόρ. Πάντα καλύτερος στο ζετέ, τα κατάφερε και έγινε ο κάτοχος του χρυσού της μεταλλίου στο σύνολο με 457,5 κιλά. Μετά τους Ολυμπιακούς Αγώνες του απονεμήθηκε ο τίτλος του Master of Sports και  το 1997 το Τάγμα του Θάρρους. Το 1997 σημείωσε επίσης την καλύτερη επίδοση του στο σύνολο με 462,5 κιλά. 

Ακολουθώντας την πρακτική της σταδιακής αύξησης του βάρους για την επίτευξη υψηλότερων επιδόσεων, το 1999 στην Αθήνα αναδείχθηκε παγκόσμιος πρωταθλητής για τέταρτη φορά έχοντας σωματικό βάρος 181,7 κιλά, το μεγαλύτερο μέχρι σήμερα στην ιστορία των διοργανώσεων.
Στους Ολυμπιακούς Αγώνες του 2000 στο Σίδνεϊ, κατέλαβε την τέταρτη θέση με επίδοση 462,5 κιλά (202,5 + 260), αλλά μετά το τέλος της Ολυμπιάδας, ο τρίτος νικητής από την Αρμενία, Ασότ Ντανελιάν, βρέθηκε να έχει κάνει χρήση απαγορευμένων ουσιών και το χάλκινο μετάλλιο πέρασε στον Τσεμέρκιν.

Πριν από τους Ολυμπιακούς Αγώνες του 2004 στην Αθήνα, προσπάθησε ανεπιτυχώς να προκριθεί στην εθνική ομάδα της Ρωσίας, μετά την οποία αποφάσισε να τερματίσει την καριέρα του ως αθλητής. Έθεσε επτά παγκόσμια ρεκόρ, τέσσερα στο ζετέ, δύο στο σύνολο και ένα στο αρασέ. Στις 24 Φεβρουαρίου 1999, ιδρύθηκε το Ίδρυμα Ειρήνης, Φιλίας, Αθλητισμού στην Περιφέρεια της Σταυρούπολης, το οποίο φέρει το όνομα του Αντρέι Τσεμέρκιν. Έτσι, ασχολήθηκε με κοινωνικές δραστηριότητες, προωθώντας έναν αθλητικό τρόπο ζωής στους νέους.

Απεβίωσε στις 12 Σεπτεμβρίου 2025 σε ηλικία 53 ετών.
 Τίτλοι και διακρίσεις 

 Ολυμπιακοί Αγώνες χρυσό μετάλλιο : 1996
 Ολυμπιακοί Αγώνες χάλκινο μετάλλιο : 2000
 Παγκόσμιος πρωταθλητής (4) : 1995, 1997–99
 δεύτερη θέση : 1994
 τρίτη θέση (2) : 1993, 2001
 Πρωταθλητής Ευρώπης (2) : 1994, 1995
 δεύτερη θέση (2) : 1993, 1998
 Hall of Fame της IWF : 2010

 Παραπομπές 

 Εξωτερικοί σύνδεσμοι 
ANDREY CHEMERKIN

Κατηγορία:Ρώσοι αθλητές της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 1996
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2000
Κατηγορία:Ολυμπιονίκες της άρσης βαρών
Κατηγορία:Ρώσοι Ολυμπιονίκες
Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών
Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών
Κατηγορία:Εισαχθέντες στο Hall of Fame της IWF